b'\n_START_ARTICLE_\nAlbert Ventura\n_START_SECTION_\nCarrera esportiva\n_START_PARAGRAPH_\nVa comen\xc3\xa7ar a jugar a b\xc3\xa0squet a l\'AE Minguella de Badalona, fins que en edat "mini" va fitxar per la Penya. Des de la seva arribada ha passat per totes les categories del club verd-i-negre fins a arribar al primer equip, on va debutar en la temporada 2010-11. Despr\xc3\xa9s de dues temporades a la categoria \'j\xc3\xbanior\' va passar a defensar la samarreta de l\'equip vinculat, el CB Prat, en el qual va romandre dues temporades m\xc3\xa9s (2010-2012). El seu primer partit amb la samarreta del primer equip va ser a l\'Ol\xc3\xadmpic de Badalona contra el Meridiano Alicante, el 27 de mar\xc3\xa7 de 2011.\n_START_SECTION_\nSelecci\xc3\xb3 espanyola\n_START_PARAGRAPH_\nAmb la Selecci\xc3\xb3 espanyola sub16 va disputar l\'Europeu de l\'any 2008 que es va celebrar a Chieti i Pescara (It\xc3\xa0lia), i amb la sub18 va participar en l\'europeu de V\xc3\xadlnius de l\'any 2010 i al Torneig Albert Schweitzer de Mannheim del mateix any. El 25 de febrer de 2019 va debutar amb la selecci\xc3\xb3 absoluta, en un partit de classificaci\xc3\xb3 per al Mundial de la Xina, davant Turquia.'